ຄອບຄົວ ກຸ່ມນຶ່ງ ​ປະນາມ ປ.​ປະ​ເທດ​ຈີນ ທ່ານ Xi Jinping
ກຸ່ມ​​ແມ່​ຂອງ​ພວກນັກ​ເຄື່ອນໄຫວ​ ໄດ້​ຮຽກຮ້ອງ​ໃຫ້​ຜູ້​ນໍາ​ຈີນ ​ເປີດການ​ສົນທະນາ​ ກ່ຽວ​ກັບການ​ທັງ​ມ້າງປາບ​ປາມ ​ຢູ່ທີ່ຈະຕຸ​ລັດ Tianamen ​ໃນປີ 1989.
ບັນດາຄອບຄົວກຸ່ມນຶ່ງ ໄດ້ປະນາມປະທານປະເທດຈີນ ທ່ານ Xi Jinping ທີ່ບໍ່ສາມາດທຳການປະຕິຮູບທາງດ້ານການເມືອງ ໂດຍກ່າວວ່າ ທ່ານກໍາລັງນໍາພາ ຈີນ “ກັບຄືນໄປສູ່ນະໂຍບາຍ ດັ້ງເດີມຂອງເມົາເຈີຕຸງ ” ຢູ່ໃນໜັງສືເປີດຊອງ ທີ່ພິມເຜີຍແຜ່ທາງອິນເຕີແນັດໃນວັນສຸກ ມື້ນີ້ ໂດຍເວັບໄຊ ຂອງກຸ່ມປົກປ້ອງສິດທິມະນຸດໃນຈີນ ທີ່ມີສຳ ນັກງານ ຕັ້ງຢູ່ນະຄອນນິວຢອກນັ້ນ ກຸ່ມແມ່ຂອງພວກນັກເຄື່ອນ ໄຫວທີ່ຈະຕຸລັດ Tianamen ໄດ້ຮຽກຮ້ອງໃຫ້ຜູ້ນໍາຈີນ ເປີດການ ສົນທະນາ ແລະຊັ່ງຊາຕີລາຄາຄືນໃໝ່ກ່ຽວກັບການທັງມ້າງປາບປາມ ເມື່ອວັນທີ 4 ເດືອນມິຖຸນາ ປີ 1989 ຢູ່ທີ່ຈະຕຸລັດ Tianamen ໃນກຸງ ປັກກິ່ງ ທີ່ໄດ້ສັງຫານພວກປະທ້ວງເຖິງ 3000 ພັນຄົນ ກຸ່ມດັ່ງກ່າວໄດ້ຮຽກຮ້ອງຊໍ້າແລ້ວຊໍ້າອີກ ໃຫ້ຈີນພິມເຜີຍແຜ່ລາຍຊື່ທັງໝົດຂອງຜູ້ເສຍຊີວິດ ແລະຈ່າຍເງິນຊົດເຊີຍໃຫ້ແກ່ຍາດຕິພີ່ນ້ອງຂອງພວກທີ່ຕາຍ ໜັງສືສະບັບຫລ້າສຸດກ່າວວ່າ ສັງຄົມຈີນ ແມ່ນ “ເຕັມໄປດ້ວຍຄວາມຮູ້ສຶກແບບ ໝົດຫວັງ” ແລະກໍບໍ່ມີຜູ້ນໍາຈີນຄົນໃດຂອງຈີນເມື່ອມໍ່ໆມານີ້ ເປັນຜູ້ປະຕິຮູບຢ່າງແທ້ຈິງ ຮວມທັງ Xi Jinping ຜູ້ທີ່ໄດ້ຂຶ້ນເປັນປະທານປະເທດ ໃນປີນີ້